વડા પ્રધાન નરેન્દ્ર મોદીના સિક્રેટ મિશનને અંજામ આપવા આજકાલ બે જૂના મિત્રો એકદમ સક્રિય છે. જોગાનુજોગ ભૂતકાળમાં બંને દેશના કાયદાપ્રધાન રહી ચૂક્યા છે. રાજ્યસભામાં તાજેતરમાં પ્રવેશેલા સુબ્રહ્મણ્યમ સ્વામી અને હંસરાજ ભારદ્વાજ વચ્ચે આજકાલ મિલન-મુલાકાતોનો સિલસિલો વધી ગયો છે. બંને મિત્રો કાં તો ભારદ્વાજના ડિફેન્સ કૉલોનીના નિવાસસ્થાને મળે છે અથવા તાજ માનસિંહ હોટેલમાં ડિનર પર મળે છે. મામલો અગસ્તા-વેસ્ટલેન્ડનો હોય કે નેશનલ હેરલ્ડનો હોય સ્વામી ને ભારદ્વાજ સાથે ચર્ચા-વિચારણા કરતા જોવાયા છે.